b"\n_START_ARTICLE_\nLa Plata (estuarija)\n_START_PARAGRAPH_\nLa Plata (isp. R\xc3\xado de la Plata 'sidabro up\xc4\x97'; angl. River Plate) \xe2\x80\x93 Paranos ir Urugvajaus upi\xc5\xb3 estuarija, da\xc5\xbenai laikoma Atlanto vandenyno \xc4\xaflanka. La Plata \xc4\xafsiterpusi tarp Argentinos ir Urugvajaus valstybi\xc5\xb3. Ryt\xc5\xb3 \xe2\x80\x93 vakar\xc5\xb3 kryptimi nusidriekusi apie 290 km. Plotis nuo 48 iki 220 km. Jei La Plata laikytume estuarija, tai ji b\xc5\xabt\xc5\xb3 pla\xc4\x8diausia pasaulio up\xc4\x97. Aplink estuarij\xc4\x85 i\xc5\xa1sid\xc4\x97st\xc4\x99 Buenos Airi\xc5\xb3, Montevid\xc4\x97jo, La Platos miestai. La Platos baseinui priklauso 1/5 Piet\xc5\xb3 Amerikos upi\xc5\xb3. \xc5\xa0is baseinas driekiasi ne tik Argentinos ir Urugvajaus, bet ir Brazilijos, Paragvajaus, Bolivijos teritorijose. Per metus \xc4\xaf estuarij\xc4\x85 up\xc4\x97s atne\xc5\xa1a apie 57 mln. m\xc2\xb3 ne\xc5\xa1men\xc5\xb3. Estuarijoje yra Martino Garsijos sala. Estuarijoje gyvena La Platos delfinai, Logerhedo, \xc5\xbealieji, kietaod\xc5\xbeiai v\xc4\x97\xc5\xbeliai."